Povodňový varovný a predpovedný systém 
(POVAPSYS)

Riešenie úlohy vyplýva z naliehavej potreby zvýšiť úroveň výstupov meteorologickej a hydrologickej služby v prípade povodní zasahujúcich väčšie územné celky a  lokálnych povodňových udalostí (prívalových povodní). Sledovanie atmosferických javov vedúcich k náhlym a extrémne veľkým povodniam často na veľmi malom území je možné len za použitia nových pozorovacích a predpovedných  prostriedkov. Z podstaty problému vyplýva nutnosť rýchlej a účinnej detekcie už prvých príznakov prívalových dažďov v dotknutom území. Z toho vyplývajúce nároky na výkon a koordináciu meteorologickej a hydrologickej služby znamenajú riešiť problémy pozorovania, rýchlej komunikácie, modelovania a predpovedania meteorologických a hydrologických procesov. Nové nároky vznikajú aj z hľadiska systému varovania a spolupráce s ostatnými organizáciami, ktoré sa zúčastňujú protipovodňovej ochrany. V rámci úlohy POVAPSYS teda treba aplikovať nové technológie pozorovania, predpovedania, komunikačných a informačných systémov.

Ciele úlohy

Cieľom úlohy je podstatne zlepšiť kvalitu informácií, potrebných pre včasnú a účinnú ochranu pred povodňami na Slovensku. V rámci projektu ide o vybudovanie povodňového, varovného a predpovedného systému SR, ktorý bude poskytovať aktuálne hydrologické a meteorologické informácie, varovania a predpovede výskytu povodní na území SR a strednej Európy pomocou:
•	rozšírenia a modernizácie monitorovacieho, spracovateľského a telekomunikačného systému SHMÚ,
•	realizácie vedecko - výskumných a vedecko - technických projektov a medzinárodnej spolupráce, 
•	dobudovania špecializovaných pracovísk SHMÚ a zintenzívnenie operatívnej spolupráce medzi povodňovými predpovednými a varovnými centrami
•	dobudovania informačného systému SHMÚ, vrátane databáz.
Špeciálny dôraz je kladený na:
•	rozšírenie siete staníc operatívnej hydrologickej služby a siete na meranie zrážok v reálnom čase vrátane detekcie zrážok z radarových meraní, údajov z meteorologických družíc a iných zariadení,
•	zdokonalenie a vývoj metodík kvantitatívnej predpovede zrážok,
•	vývoj a využitie potrebných hydrologických a meteorologických modelov.

Budovanie systému sa realizuje na základe Programu protipovodňovej ochrany do roku 2010, prijatého Uznesením vlády SR č.31 z 19.1.2000, v ktorom úlohy B.7 a B.9 sa týkajú povinností, ktoré má zabezpečovať SHMÚ. Programom protipovodňovej ochrany sa tiež zaoberala Rada obrany štátu, ktorá na svojom 36. zasadnutí formulovala úlohy pre SHMÚ v bode 1/II - 4a a v bode 1/II - 4b. Sumárne ide o nasledovné úlohy:
a)	vypracovať projekt "Povodňového varovného a predpovedného systému Slovenskej republiky" ako súčasť "Programu protipovodňovej ochrany v Slovenskej republike do roku 2010"
b)	v rámci "Programu protipovodňovej ochrany v Slovenskej republike do roku 2010" vybudovať do konca roka 2004 "Povodňový varovný a predpovedný systém Slovenskej republiky".
c)	zabezpečiť prevádzku a obnovu systému

a)	

Schéma funkčných a organizačných vzťahov POVAPSYS

ďalšie systémy diaľkového merania 
(detekcia bleskov a pod.)

meteorologické rádiolokátory

systémy na príjem a
spracovanie družicových 
informácií

povrchové automatické
meteorologické
a hydrologické
stanice

telekomunikačný systém a počítačová sieť

fyzicko –
 geografické 
charakteristiky 
krajiny

databázy

meteorologické modely

hydrologické modely

Externé zdroje informácií

Globálne a regionálne centrá GTS

EUMETSAT a NOAA

Hydrologické služby iných štátov

Ďalšie siete

meteorologické a hydrologické informácie a predpovede

systém obsluhy klientov

užívatelia informácií, varovaní a predpovedí